آوروپا بیرلیگی شوراسی ایرانا اینسان حاق‌لاری‌نین جدی شکیلده پوزولماسینی اساس گؤستره‌رک تطبیق ائتدیگی تحریم لرین مودتینی 1 ایل ده اوزاتماق قرارینا گلدی.
آوروپا شوراسی بو باره‌ده یازی‌لی آچیقلاما یایدی.
آچیقلامادا ایراندا "اینسان حاق‌لاری‌نین جدی شکیلده پوزولماسی سببیندن" بو اؤلکه‌یه قارشی گؤرولن محدودلاشدیریجی تدبیرلرین مودتی‌نین 13 آوریل 2020-جی ایله قدر اوزادیلماسی باره‌ده قرار قبول اولوندوغو بیلدیریلیر.
آچیقلامادا آوروپا بیرلیگی‌نین ایران تحریم سیاهی‌سیندا املاک‌لاری دوندورولموش و ویزا قاداغاسی قویولموش 1 شیرکت و 82 شخصین اولدوغو بیلدیریلیر.
ایران-دا تضییق عنصورو اولا‌راق ایستیفاده ائدیله بیله‌جک آوا‌دان‌لیق و دینلمه تکنولوژینین بو اؤلکه‌یه صادراتی نین قاداغان اولونماسی مسئله‌سی ده آچیقلامادا اؤز عکسینی تاپیب.
قئید ائتمک لازیم‌دیر کی، آوروپا بیرلیگی ایرانا قارشی ایلک دفعه 2011-جی ایلده باشلادیغی اینسان حاق‌لاری پوزونتوسو تحریم لرینین مودتینی هر ایل اوزادا‌راق داوام ائتدیریر.
بیرلیگین نوکلئر پروقرامی سببین‌دن ایرانا قارشی تطبیق ائتدیگی ایقتیصادی و فینانس تحریم لری ایسه لغو ائدیلیب.
